OpenLLM-France/wikimedia huggingface dataset:
# Les aventures de Robin Hood

Les aventures de Robin Hood (títol original en anglès The Adventures of Robin Hood) és una pel·lícula estatunidenca dirigida per Michael Curtiz i William Keighley i estrenada l'any 1938. Està doblada al català.

## Argument

Robin de Locksey és un noble Saxó en l'Anglaterra governada pels normands. El rei Ricard I d'Anglaterra, cor de lleó, es fet presoner per Leopold d'Austria mentre retorna al seu regne després de combatre contra els infidels a les croades. Amb l'excusa de cobrar el rescat per al seu germà, Joan usurpa el poder i imposa la seva tirania amb l'ajut del malvat Sir Guy de Gisburne. Davant d'aquests fets, Robin decideix refugiar-se al bosc de Sherwood i lluitar contra el príncep Joan.

## Repartiment

* Errol Flynn: Robin Hood
* Olivia de Havilland: Maid Marian
* Basil Rathbone: Sir Guy of Gisbourne
* Claude Rains: príncep Joan
* Patric Knowles: Will Scarlet
* Eugene Pallette: Friar Tuck
* Alan Hale: Little John
* Melville Cooper: Xèrif de Nottingham
* Ian Hunter: Rei Ricard Cor de Lleó
* Una O'Connor: Bess
* Herbert Mundin: Much, el fill de Miller
* Montagu Love: Bisbe de Black Canons
* Leonard Willey: Sir Essex
* Robert Noble: Sir Ralf
* Kenneth Hunter: Sir Mortimer
* Robert Warwick: Sir Geoffrey
* Colin Kenny: Sir Baldwin
* Lester Matthews: Sir Ivor
* Harry Cording: Dickon Malbete
* Howard Hill: Owen el gal·lès
* Ivan F. Simpson: Proprietor of Kent Road Tavern

## Premis i nominacions
### Premis

* Oscar a la millor direcció artística per Carl Jules Weyl
* Oscar al millor muntatge per Ralph Dawson
* Oscar a la millor banda sonora per Erich Wolfgang Korngold

### Nominacions

* Oscar a la millor pel·lícula

## Referències

* ↑ Títol en català a Ésadir.cat
# Lexington

«Lexington» té aquests significats:
* Toponímia:
** Lexington (Alabama)
** Lexington (Carolina del Nord)
** Lexington (Carolina del Sud)
** Lexington (Geòrgia)
** Lexington (Illinois)
** Lexington (Indiana)
** Lexington (Kentucky), ciutat al Comtat de Fayette a l'estat de Kentucky, Estats Units d'Amèrica
** Lexington (Massachusetts)
** Lexington (Minnesota)
** Lexington (Mississipi)
** Lexington (Missouri)
** Lexington (Nebraska)
** Lexington (Ohio)
** Lexington (Oklahoma)
** Lexington (Oregon)
** Lexington (Tennessee)
** Lexington (Virgínia)
** Lexington Avenue, avinguda de Manhattan a Nova York
** Lexington Hills, concentració de població designada pel cens dels Estats Units a l'estat de Califòrnia
** Lexington Park, concentració de població designada pel cens dels Estats Units a l'estat de Maryland
** New Lexington, població dels Estats Units a l'estat d'Ohio
** 599 Lexington Avenue, gratacel situat sobre Lexington Avenue a Manhattan
* Miscel·lània: Batalles de Lexington i Concord, primers enfrontaments de la Guerra d'Independència dels Estats Units
# Lexington (Carolina del Nord)

Lexington és una població dels Estats Units a l'estat de Carolina del Nord. Segons el cens del 2007 tenia 21.149 habitants.

## Demografia

Segons el cens del 2000, Lexington tenia 19.953 habitants, 7.926 habitatges i 5.072 famílies. La densitat de població era de 437,2 habitants per km².
Dels 7.926 habitatges en un 28,6% hi vivien nens de menys de 18 anys, en un 41% hi vivien parelles casades, en un 17,4% dones solteres, i en un 36% no eren unitats familiars. En el 30,6% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3.
Per edats la població es repartia de la següent manera: un 24,6% tenia menys de 18 anys, un 9,4% entre 18 i 24, un 29,8% entre 25 i 44, un 20,8% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 89,6 homes.
La renda mediana per habitatge era de 26.226 $ i la renda mediana per família de 32.339 $. Els homes tenien una renda mediana de 25.555 $ mentre que les dones 20.939 $. La renda per capita de la població era de 15.310 $. Entorn del 16,7% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Michael Baur

Michael Baur (Innsbruck, Àustria, 16 d'abril de 1969) és un exfutbolista austríac. Va disputar 40 partits amb la selecció d'Àustria.

## Referències

* ↑ National Football Teams
# Lemelerveld

Lemelerveld és una població del municipi de Dalfsen i la província d'Overijssel, al centre-est dels Països Baixos. L'1 de gener del 2021 tenia 4.740 habitants. S'hi troba una àrea natural, el Lemelerberg (la muntanya de Lemele) que consisteix en bosc i landa.
El símbol de Lemelerveld és la remolatxa sucrera, perquè abans se'n menjava molta.

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 12 novembre 2021].
* ↑ «Ontstaan Lemelerveld» (en neerlandès). Canon van Nederland. [Consulta: 12 novembre 2021].

## Enllaços externs

* Lloc web del municipi de Dalfsen
# Molgula manhattensis

Molgula manhattensis, conegut com a raïm de (la) mar o raïm marí, és una espècie d'ascidi generalment trobada al llarg de la Costa de l'est i regió de costa del Golf dels Estats Units. Si bé és nativa d'aquesta regió, ha estat introduïda a altres regions d'Europa, Austràlia, i la Costa de l'oest. No viu a la costa de l'oceà Pacífic de l'oest dels Estats Units.

## Descripció

Molgula manhattensis és petit, esfèric, marronós-gris de color, una mica translúcid, i tou i rugós al tacte. Com altres ascidis, tenen dos sifons (incurrent i excurrent), a través dels quals poen aigua per ventilació i s'alimenten filtrant-hi el nodriment, i també per a alliberar els seus gàmetes. Són hermafrodites, alliberen l'esperma i els ous a l'aigua per a una fertilització externa, diferent d'algunes altres espècies de Molgula que poden ser vivípars (p. ex. M. citrina). Llur túnica és coberta de moltes fibril·les petites.

## Hàbitat

M. manhattensis pot viure de la zona de marees fins a una profunditat de 90 metres. Es poden agafar a organismes sòlids o fins i tot a roques, fundacions, boies, o sorra. També pot viure en temperatures d'aproximadament 10 °C fins a prop de -13 °C. Poden viure dins aigua amb una salinitat de 33.270 a 36.231 PSS, amb concentracions d'oxigen entre 3.960 i 6.328 ml/l.

## Història

Mogula manhattensis és originari de la costa est dels Estats Units i aigües al voltant Europa. N'hi ha també a la Costa Oest dels Estats Units i a parts d'Àsia. Els adults poden viure sobreviure en qualsevol estesa d'aigua encara que s'estimen més les aigües protegides. Les larves tan sols sobreviuen qualques dies llevat si no s'arrapen a una superfície dura (semblantment a les ostres i musclos).

## Referències

* ↑ «WoRMS - World Register of Marine Species - Molgula manhattensis (De Kay, 1843)». www.marinespecies.org. [Consulta: 14 octubre 2016].
* 1 2 3 «Sea grape tunicate (Molgula manhattensis) - Aquatic Invasive Species | Washington Department of Fish & Wildlife». wdfw.wa.gov. Arxivat de l'original el 2016-10-18. [Consulta: 21 octubre 2016].
* 1 2 «Sea Grape - Molgula manhattensis - Details - Encyclopedia of Life». Encyclopedia of Life. [Consulta: 21 octubre 2016].
* ↑ «Connecticut Sea Grant | UConn». seagrant.uconn.edu. Arxivat de l'original el 2016-11-03. [Consulta: 21 octubre 2016].
# Lewistown (Montana)

Lewistown és l'única ciutat i seu del Comtat de Fergus a l'estat de Montana dels Estats Units d'Amèrica.

## Demografia

Segons el cens dels Estats Units del 2000 Lewistown tenia 5.813 habitants, 2.594 habitatges, i 1.507 famílies. La densitat de població era de 1.181,3 habitants per km².
Dels 2.594 habitatges en un 26,1% hi vivien nens de menys de 18 anys, en un 46,5% hi vivien parelles casades, en un 8,6% dones solteres, i en un 41,9% no eren unitats familiars. En el 37,7% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,5% tenia menys de 18 anys, un 6,8% entre 18 i 24, un 23,2% entre 25 i 44, un 23,6% de 45 a 60 i un 22,8% 65 anys o més.
L'edat mediana era de 43 anys. Per cada 100 dones de 18 o més anys hi havia 84,4 homes.
La renda mediana per habitatge era de 28.949 $ i la renda mediana per família de 36.888 $. Els homes tenien una renda mediana de 30.231 $ mentre que les dones 20.019 $. La renda per capita de la població era de 16.817 $. Aproximadament el 9% de les famílies i el 13,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lewistown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Lewistown». American Fact Finder. Oficina del Cens dels Estats Units, 12-01-2010.
# Monitor (extinció d'incendis)

El monitor per a l'extinció d'incendis és un tub de projecció d'agent extintor que s'utilitza muntat sobre un suport, fix o mòbil, de gir azimutal i zenital. Té un cabal i un abast superior a la llança. S'utilitza quan la demanda d'aigua o escuma és molt gran i es vol cobrir una llarga distància amb la descàrrega. Pot ser dirigit per un sol bomber, a diferència de les mànegues amb llança, que normalment requereixen que diversos bombers treballin en equip.
Un monitor comporta riscos quan s'utilitza en un entorn urbà. Mai s'hauria de projectar a un edifici amb gent a l'interior, ja que la força podria enderrocar un mur de càrrega en una estructura i aixafar víctimes. A més, el vapor derivat de l'elevat volum d'aigua podria provocar un esclat o desplaçar l'oxigen d'una zona tancada, creant un risc d'asfíxia per als ocupants.

## Tipus
### Monitor fix

Els monitors fixos estan instal·lats en una posició estàtica, en hidrants, al sostre d'una autobomba, a la cistella d'una autoescala, en vaixells de bombers, remolcadors, etc. També s'instal·len per a la protecció de grans dipòsits de combustible o de productes inflamables.

### Monitor mòbil

Els monitors mòbils poden desplaçar-se en funció de les circumstàncies de l'incendi, avançant o retrocedint, ja que estan alimentats per mànegues. Aquesta opció permet que un bomber instal·li el monitor per a aplicar l'aigua al foc, i el deixi actuant per a dedicar-se a altres tasques.

## Capacitat

El monitors poden descarregar uns 7.600 litres per minut. Els monitors fixos sobre una autobomba o a la cistella d'una autoescala acostumen a tenir un cabal de 1.300 litres per minut. El monitor ha de ser capaç de descarregar 1750 l/min a una pressió de 7 Kg/cm2. L'abast horitzontal del raig d'aigua serà de 45 m a 60 m, i el llançament vertical serà de 20 m a 30 m.
El monitor més gran i suposadament més potent per a la lluita contra incendis s'ha desenvolupat i provat a la ciutat d'Åmål, Suècia. Es diu que el canó és capaç de llançar aigua fins a 200 metres amb un cabal que supera els 81.000 litres per minut.

## Referències

* ↑ Diccionari de bombers. Barcelona: Termcat. Generalitat de Catalunya, novembre 1995. ISBN 84-393-3689-6.
* 1 2 3 «Llances» (en castellà). Govern de Navarra.
* 1 2 3 «Introducció a l'extinció d'incendis amb monitor» (en anglès). Future Firefighter. Arxivat de l'original el 2021-12-08. [Consulta: 8 desembre 2021].
* ↑ «Especificació per al monitor d'incendis» (en anglès). PSB Fire Engineers, 31-03-2021.
* ↑ «Nou canó d'aigua d'extinció d'incendis que es diu que produeix fins a 81.000 litres/minut» (en anglès). CTIF, 23-07-2018.
# Molí del Cavaller (Vilada)

El molí del Cavaller és un molí fariner enrunat ubicat al terme municipal de Vilada, el Berguedà que està inventariat com a patrimoni immoble al mapa de patrimoni cultural de la Generalitat de Catalunya amb el número d'element IPAC-3734. El molí del cavaller tenia un ús industrial.

## Situació geogràfica i accessos

S'arriba a les restes del molí del Cavaller per una pista forestal que està a la dreta del Club Nàutic Vilada, a la carretera C-26 entre Berga i Vilada.

## Descripció i característiques

El molí fariner del Cavaller és una construcció del segle xvii o començaments del xviii que es troba totalment derruïda degut a l'abandonament -des de la dècada de 1940- i al fet que les aigües de l'embassament de la Baells el van negar en part.
Quan es construí el pantà es varen treure tots els materials aprofitables: teules, fusta, pedra... Tot i això, conserva part dels murs de pedra molt irregular i algunes obertures de llindes ben treballades.

## Història

El molí del Cavaller estava situat dins els dominis del Baró de la Portella. Era un dels molts molins del terme de Vilada, al peu de la riera de Merdançol. Funcionà durant tot el segle xviii, XIX i fins després de la Guerra Civil.

## Referències

* 1 2 3 4 «Molí del Cavaller». Fitxes de patrimoni cultural. Generalitat de Catalunya. [Consulta: 30 setembre 2015].

## Vegeu també

* Llista de monuments del Berguedà
# Molí del Castell (l'Estany)

El Molí del Castell és un antic molí del terme municipal de l'Estany, a la comarca del Moianès, protegit com a bé cultural d'interès local.
Està situada en el sector central del terme, al nord del nucli urbà de l'Estany. És a la vall de la Riera de l'Estany, un cop aquesta riera ha baixat de la plataforma on es troba el poble. És a la dreta de la riera, al sud-est del Pont del Molí i de la Font del Molí, i al nord de la Font de Sant Antoni, a llevant del paratge de les Fonts.

## Descripció

Del molí fariner del mas del Castell se'n conserva el cos inferior, possiblement el carcavà, format per murs i una volta de canó de paredat originari, amb restes d'una escala d'accés o d'un canal de comunicació amb el nivell superior, i una petita finestra al mur de llevant. Al seu costat oest, a una cota lleugerament superior, es conserven els murs de contenció de la bassa del molí d'una àmplia superfície, que actualment continua aprofitant-se com a bassa, aparentment pel rec dels camps de conreu propers.
El cos edificat del molí es troba en desús, mentre que la bassa s'empra pel rec dels camps de conreu. L'entorn està colgat per la vegetació i construcció parcialment enderrocada, especialment en el seu cos superior.
Es recomana una neteja preventiva per identificar possibles riscos, i afavorir la seva conservació.

## Notícies històriques

Tot i que no s'han localitzat referències documentals precises sobre l'antiguitat d'aquest molí, es coneix la seva existència ja al segle xix. El molí formava part de la gran finca del mas Castell de dat de la serra del Castell, a mestral.
Una de les basses actuals de l'entorn correspon al mas i es feia servir per acumular aigua pel molí. Al segle xix, es conreaven cereals en bona part de les terres de la finca del mas Castell, que es transformaven en farina una vegada molturats al molí.
Davant la font del molí de Castell, situada ben a prop, es conserva una mola de pedra del molí aprofitada com a taula.

## Referències

* 1 2 3 4 5 6 «Molí del Castell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 gener 2020].

## Bibliografia

* AYMAMÍ DOMINGO, Gener i PALLARÈS PERSONAT, Joan. Els molins hidràulics del Moianès i de la Riera de Caldes. Barcelona: Unió Excursionista de Catalunya de Barcelona, 1994. (Arxiu Bibliogràfic Excursionista de la UEC). ISBN 84-85678-125.
# Lenta.ru

Lenta.ru (en rus: Лента.Ру) és un popular diari digital de la Federació Russa, fundat el 1999 pel periodista Anton Nóssik i propietat del grup Rambler. Segons un estudi del 2010, era el mitjà més citat pels bloguers russòfons. Segons l'analítica d'Alexa, el maig de 2020 ocupava la 27ena posició en el ranking de llocs web més visitats a Rússia.
En un inici, Lenta.ru era una plataforma que compilava notícies d'agències russes com RIA Novosti, Interfax, ITAR TASS, però també d'AP, la BBC o Reuters, de manera que el lector rus va accedir novedosament a un actualització de notícies en temps real en la seva llengua. Segons el seu creador, Lenta.ru va tenir un ràpid creixement d'audiència gràcies als buits informatius que deixaven els mitjans tradicionals a finals de la dècada del 1990, especialment sobre la Segona Guerra de Txetxènia. En el context de les polítiques del Kremlin per a restringir la llibertat d'informació a internet, l'any 2014 Lenta.ru va rebre una advertència del Roskomnadzor per publicat una entrevista a Andrei Tarasenko, un dels líders de la formació ultradretana ucraïnesa Pravi Sèktor, i la propietat del mitjà va acomiadar la redactora en cap Galina Tímtxenko.

## Referències

* ↑ Etling, Bruce [et al]. «Public Discourse in the Russian Blogosphere: Mapping RuNet Politics and Mobilization» (pdf) (en anglès). Berkman Center Research Publication. Universitat Harvard, N.2010-11, 19-10-2010, pàg. 30 [Consulta: 12 maig 2020].
* ↑ «lenta.ru» (en anglès). Alexa Internet. Arxivat de l'original el 30 de novembre 2019. [Consulta: 12 maig 2020].
* ↑ Arutunyan, Anna. The Media In Russia (en anglès). McGraw-Hill Education, 2009. ISBN 9780335228898 [Consulta: 13 maig 2020].
* 1 2 Gavrílova, Daria «La represión de la prensa libre 2.0: Vladímir Putin contra los medios digitales» (pdf) (en castellà). Cuadernos de Periodistas. Asociación de la Prensa de Madrid, 29, 26-05-2015, pàg. 119-131 [Consulta: 12 maig 2020].
* ↑ Azar, Ilya ««Мы — не вооруженные силы»» (en rus). Lenta.ru [Consulta: 13 maig 2020].
* ↑ «В «Ленте.ру» сменился главный редактор» (en rus). Lenta.ru, 12-03-2014 [Consulta: 12 maig 2020].

## Enllaços externs

* Lenta.ru - Lloc web oficial
# Lent de retransmissió

Les lents de retransmissió a la indústria de la televisió són lents que s'utilitzen per a la retransmissió als plató de televisió o al lloc/camp. Els principals fabricants de lents de retransmissió són Canon i la marca Fujinon de Fujifilm. Les lents d'emissió poden tenir forma de caixa, que són més pesades i s'utilitzen en un espai limitat o amb forma clàssica, més lleugeres i per a ús portàtil.

## Tipus

Les lents es classifiquen generalment en tres tipus:
* Objectius de zoom d'estudi, utilitzats principalment a l'estudi de televisió.
* Objectius de zoom de camp, utilitzats per a la retransmissió d'esports i altres tipus d'esdeveniments en directe.
* Lents de recollida de notícies electròniques / Producció electrònica de camp (ENG/EFP), utilitzades per a la producció de notícies i esdeveniments in situ.

## Característiques

Normalment, les lents de retransmissió tenen:
* Distàncies focals variables (18-35 mm)
* Zoom que manté l'enfocament a mesura que canvia la distància focal (lent parfocal)
* Lent asfèrica amb obertura ràpida i gran de la lent
* Control servomotor de zoom, enfocament i diafragma mitjançant control remot
* Estabilització d'imatge integrada
* Sistema de lents de zoom multigrup

## Galeria d'imatges

* Objectiu de difusió portàtil 8K . Fujifilm FUJINON HP12×7.6.

## Referències

* ↑ admin. «ENG & EFP crew equipments for international live event» (en anglès americà), 21-02-2019. [Consulta: 15 maig 2022].
* ↑ «Focus on Lenses for Broadcast TV | Hitachi Kokusai Electric America, Ltd.». www.hitachikokusai.us. [Consulta: 15 maig 2022].
* ↑ «FUJIFILM FUJINON television lenses & cine lenses 2022».

## Vegeu també

* Lent de zoom
* Teleobjectiu
* Lent gran angular
* Lent de la càmera
# Ramon Martí

Ramon Martí és el nom dels següents personatges:
* Ramon Martí (teòleg) (Subirats, 1230 - Barcelona, 1286), dominic, filòsof i teòleg
* Ramon Martí Alsina (Barcelona, 1826 - 1894), pintor realista català
* Ramon Martí d'Eixalà (Cardona, 1807 - Madrid, 1857), advocat i filòsof català
* Ramon Martí Farreras (Manresa, 1902 - Carcassona, 1989), personatge polifacètic manresà
* Ramon Martí i Martí (l'Espluga de Francolí, 1917-2011), forjador
* Ramon Martí Padró (Reus 1846 - Barcelona 1904), enginyer militar
# Nižný Žipov

Nižný Žipov és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1221.
# Union Sportive de Bougouni

La Union Sportive de Bougouni és un club malià de futbol de la ciutat de Bougouni.
Va néixer el 2009 per la fusió de tres clubs de la ciutat: AS Tadona, AS Balanzan i AS Banimonoti.
Fou el primer club del país que jugant a segona divisió es proclamà campió de la Copa Nacional.

## Palmarès

* Copa maliana de futbol:
** 2012

## Referències

* ↑ «Finale Coupe du Mali: US Bougouni-11 Créateurs, une affiche inédite». journaldumali.com, 24-08-2012. Arxivat de l'original el 16 d’octubre 2012. [Consulta: 12 novembre 2012].
* ↑ «L'US Bougouni, vainqueur de la coupe du Mali : Sensationnel». maliweb.net, 29-08-2012. [Consulta: 12 novembre 2012].
* ↑ «Mali - List of Cup Winners». rsssf.com. [Consulta: 16 agost 2019].
# Union Sportive de Boulogne

L'Union Sportive de Boulogne és un club de futbol francès de la ciutat de Boulogne-sur-Mer. Actualment juga a la Ligue 1, després d'haver aconseguit l'ascens com a tercer classificat la temporada 2008-2009. El club va ser fundat el 1898 per anglesos que visitaven la zona.

## Enllaços externs

* Union Sportive de Boulogne - Lloc web oficial (francès)
# Union Sportive de Fès

L'Union Sportive de Fès és un club esportiu marroquí de la ciutat de Fès.
Va ser fundat l'any 1915. La secció de futbol desaparegué, però el club encara té seccions de rugbi o voleibol.

## Palmarès

* Lliga marroquina de futbol:
** 1925, 1926

## Referències

* ↑ Histoire du sport au Maroc adrare.net
* ↑ «Morocco - List of Champions». RSSSF. [Consulta: 9 febrer 2019].
# Vargas

«Vargas» té aquests significats:
* Biografies:
** Blas Infante Pérez de Vargas (Casares, 1885 - Sevilla, 1936), polític, escriptor i ideòleg de l'andalusisme
** Carlos O'Donnell Vargas (Madrid, 1868 - ?), militar i polític espanyol
** David Martín Vargas (Valladolid, 1974), futbolista castellà
** Fred Vargas, escriptora i arqueòloga francesa, autora de novel·les policíaques
** Getúlio Vargas (São Borja, 1882 — Rio de Janeiro, 1954), polític brasiler
** Julián García Vargas (Madrid, 1945), economista i polític espanyol que fou Ministre de Sanitat i Ministre de Defensa
** Mario Vargas Llosa (Arequipa, 1936), novel·lista, articulista, assagista i polític peruà
** Orestes Rodríguez Vargas (1943), Gran Mestre d'escacs d'origen peruà
** Pedro de Vargas (Còrdova, 1553 - ?), pintor hispano-peruà
** Pedro Vargas Guerendiain, advocat i polític valencià
** Ricard de Vargas Golarons, escriptor, historiador i cineasta català
* Toponímia:
** Higuera de Vargas, municipi de la província de Badajoz (Extremadura, Espanya)
** Estat de Vargas, un dels 23 estats en què és dividida Veneçuela
* Miscelània: Batalla de Vargas